Ziua Universală a iei. Andreea redă viața porturilor tradiționale românești printr-un design contemporan.
Iile vechi din buticul Andreei te fac să îți creezi propria poveste, să vibrezi de feminitate. O ie purtată de Adele, de inspirație din Mărginimea Sibiului, a costat aproape 5.000 de dolari. Andreea dă ii pentru a fi iubite și încearcă să facă și combinații între porturile țărănești.
Femeia în ie poate nu e cool, dar e adevărată. Porți ia atunci când vrei să intri în starea de,,strong women", matură și asumată. Asta îți spune, astăzi, de Ziua Universală a iei, Andreea Ciortea, o tânără antreprenor care dă viață portului tradițional românesc.În magazinul din centrul Sibiului, Andreea nu doar vinde ii tradiționale și artizanale. Ea dă ii pentru a fi iubite și încearcă să facă și combinații între porturile țărănești, pentru un style-ing contemporan. O astfel de ținută este combinația dintre portul săsesc și cel oltenesc: fota vâlceană veche, țesută, este combinată perfect cu o cămașă săsească, țesută manual și brodată."Din punctul meu de vedere sunt adevărate opere de artă. Nu știu, asta m-a atras foarte mult la piesele de port țărănesc, pe lângă toată povestea de identitate și cred că nu e doar o identitate colectivă, ci e o poveste personală care ne așază pe drumul drept", spune Andreea Ciortea.Iile vechi din buticul Andreei te fac pe tine, femeia modernă, să îți creezi propria poveste, să vibrezi de feminitate."E o dragoste la prima vedere, îți spune ceva, e o continuare a poveștii. Ajunge să îți continue propria ta poveste, e o revenire la feminitate povestea de ie. Avem nevoie de vibrația feminină pentru că aduce blândețe, aduce răbdare și ni-l readuce pe a fi", declară Andreea Ciortea.Poți cumpăra o ie tradițională cu un preț care pornește de la 300 de lei și trece de o mie de euro, dar valoarea este inestimabilă."Mă gândesc că dacă sistemul nostru de vene este atât de mare, e o întreagă rețea încât cuprinzi de 4 ori pământul, câte împunsături de ac intră într-o ie", mai spune Andreea.O ie purtată de Adele, de inspirație din Mărginimea Sibiului, a costat aproape 5.000 de dolari. Nu trebuie să uiți nici de solistele trupei ABBA, care au purtat piese tradiționale de inspirație românească, în anii `70.